Държавен вестник, бр. 15, 2014 г., стр. 7

БРОЙ  15	
Д Ъ Р Ж А В Е Н  В Е С Т Н И К 	
СТР.  7  
ПОСТАНОВЛЕНИЕ № 26 
ОТ 14 ФЕВРУАРИ 2014 Г.
за изменение на Правилника за прилагане 
на Закона за държавната собственост, приет 
с Постановление № 254 на Министерския 
съвет от 2006 г. (обн., ДВ, бр. 78 от 2006 г.; 
изм. и доп., бр. 26 и 51 от 2007 г., бр. 64, 80 
и 91 от 2008 г., бр. 7, 25, 62 и 93 от 2009 г., 
бр. 31, 52, 58 и 69 от 2010 г., бр. 61, 80 и 105 
от 2011 г., бр. 24 и 47 от 2012 г. и бр. 62, 80 и 
87 от 2013 г.)
МИНИСТЕРСКИЯТ СЪВЕТ
П О С Т А Н О В И :
§ 1. Член 88 се изменя така:
„Чл. 88. При провеждане на търгове за 
продажба на имоти – държавна собственост, 
първоначалната цена не може да бъде по-ниска 
от данъчната оценка, увеличена с 10 на сто, 
и балансовата стойност на съоръженията, 
трайно прикрепени към имотите, които не 
подлежат на данъчно деклариране, увеличена 
с 10 на сто.“ 
Заключителна разпоредба
§ 2. Постановлението влиза в сила от деня 
на обнародването му в „Държавен вестник“.
Министър-председател:
Пламен Орешарски
За главен секретар на Министерския съвет:  
Нина Ставрева
1054
МИНИСТЕРСТВА  
И ДРУГИ ВЕДОМСТВА
ДЪРЖАВНА АГЕНЦИЯ 
ЗА МЕТРОЛОГИЧЕН  
И ТЕХНИЧЕСКИ НАДЗОР
СПОГОДБА
между Държавната агенция за метрологичен 
и технически надзор на Република България 
и Държавния комитет по стандартизация на 
Република Беларус за обмен на информация 
и сътрудничество в областта на оценяване 
на съответствието
(Одобрена с Решение № 56 от 31 януари 2013 г. 
на Министерския съвет. В сила от датата на 
подписването є – 6 февруари 2014 г.)
Държавната агенция за метрологичен и 
технически надзор на Република България 
и Държавният комитет по стандартизация 
на Република Беларус, наричани по-нататък 
„Договарящи се страни“,
 – 	ръководени от заявените намерения на
Република България и  Република Бе-
ларус за развитие на взаимноизгодно 
сътрудничество в  областта на иконо-
миката; 
 –	основавайки се на принципите и целите
на Световната търговска организация и 
стремежа за подобряване  на условията за 
достъп на продукти и услуги на пазара; 
 –	ръководени от желанието за взаимно 
подпомагане и обмяна на добри прак-
тики и механизми за изграждане на 
инфраструктурата по качеството в двете 
страни;  
 –	изразявайки желанието си да обменят 
информация и да развиват сътрудничест-
во в областта на оценяване на съответ-
ствието, като изхождат от принципите 
и нормите на техните законодателства;
се договориха за следното:
Член 1
Договарящите се страни осъществяват 
обмен на информация и сътрудничество в 
областта на оценяване на съответствието на 
равноправна и взаимоизгодна основа в съот-
ветствие с националните си законодателства 
и принципите на работа на европейските и 
международни организации в съответнaтa 
област.
Член 2
Договарящите се страни предоставят една 
на друга информация относно:
1) национални нормативни актове, наредби 
и процедури, действащи в областта на оценя-
ване на съответствието;
2) органи по оценяване на съответствието 
и обхват на тяхната компетентност;
3) хармонизиране на техническото зако-
нодателство с европейското законодателство;
4) административни структури и квалифи-
кация на персонала, свързани с прилагане на 
техническото законодателство;
5) програми и форми за обучение  на 
специалисти и обмяна на опит и знания в 
областта на оценяване на съответствието.
Член 3
Всяка от Договарящите се страни пре-
доставя възможност на другата страна да се 
запознае със съответните технически разпо-
редби на страната чрез:
1) взаимни консултации по технически 
въпроси;
2) участие на експерти в конференции и 
семинари, организирани от Договарящите 
се страни;
3) обмен на информация по кореспонден-
тен път.